To je odvisno od vašega podjetja in namena teh besedil. Če poslujete izven Slovenije, potem zagotovo potrebujete tekstopisje v jezikih, kjer imate svoje poslovalnice. Vedno je dobra ideja tudi to, da imate možnost vsaj angleškega jezika, ki je trenutno svetovni »lingua franca« (mednarodno razširjen skupni jezik), kar pomeni, da četudi morda ne boste imeli vaših vsebin na voljo v maternem jeziku določenega kupca, bo le-ta še vedno lahko prebiral vaše članke v angleščini.
Spletne vsebine v tujih jezikih pa so praktične tudi za tista podjetja, ki morda niso mednarodna, še posebej če se ukvarjajo s storitvami, ki jih morda iščejo turisti oz. drugi tujci, ki so se znašli v naši državi.